als_Latn dik_Latn sag_Latn
Reali dhe Juventusi luajnë sot finalen e Championsit në kryeqytetin e Uellsit, Kardif. Skuadra madrilene, kampione e Europës në fuqi, është favorite, por nuk përjashtohen të papritura.
U nisën nga shtëpia me një mendim të fiksuar në kokë.
Trofeu I Ligës së Kampionëve duhet të merret me vete në “Santiago Bernabeu”.
Futbollistët e Realit të Madridit bënë udhëtimin e shkurtër, por shumë emocionues drejt Karfidit, kryeqytetit të Uellsit, ku do të luhet sonte në orën 20:45, finalja e kompeticionit kryesor europian të klubeve.
Trajneri Zidan, Kristiano Ronaldo apo kapiteni Sergio Ramos, që të gjithë duan të bëjnë maksimumin ndaj një kundërshtari tepër të respektuar si Juventusi.
Madrilenët, kampionë të Spanjës, pushuan mirë përpara sesa të udhëtonin dhe të stërviteshin në tapetin e stadiumit “Milenium”.
“E para është që ne jemi në formë shumë të mirë dhe se kemi punuar shumë për të arritur deri këtu. Kemi arritur të fitojmë kampionatin dhe tani na duhet të fitojmë edhe këtë kupë. E kemi merituar që jemi në finale, por më e rëndësishmja është që nuk kemi probleme, dhe kemi skuadër të plotë. Nuk mund ta quajmë veten favoritë për këtë finale, pasi Juventusi është shumë I fortë. Reali gjithnjë quhet favorit, por jo këtë herë. Shanset janë 50 me 50. Është e vërtetë që jemi nën presion, por Reali është mësuar me presionin”.
Kapiteni Ramos dëshiron të harrojë gjithçka ka ndodhur deri tani, dhe shpreson që Reali të realizojë diçka që nuk ka ndodhur kurrë.
“Kemi një takim me historinë. Këtë takim e kemi ne si futbollistë, e ka gjithë klubi I Realit të Madridit. Duhet të luajmë jo si një skuadër që ka fituar shumë, por sikur ky të jetë titulli i parë në karrierën tonë. Duhet të bëjmë maksimumin për të fituar finalen, për të mbrojtur titullin, dhe për t’u bërë skuadra e parë që fiton dy herë radhazi Championsin. Të dyja skuadrat e nisin ndeshjen 0-0 dhe nuk mund të ketë favoritë. Ajo që kemi fituar deri tani nuk mund të llogaritet, e dimë se ndeshja do të jetë e fortë, me një rival të madh. Shanset janë 50 me 50, ndonëse ne duam fitoren”.
Thuajse të njëjtin udhëtim, ndonëse pak më të gjatë, kanë bërë edhe kampionët e Italisë.
Juventinët, edhe pse e dinë se Reali cilësohet favorit, nuk kanë asnjë drojë për finalen e sotme.
Trajneri Masimiliano Alegri, pasi e përgatiti mirë skuadrën deri në fund, u tregua I qetë në konferencën e shtypit, me dialektin e tij të qartë toskan.
“Kemi punuar gjatë gjithë vitit për të arritur te kjo ndeshje, dhe tani duhet të bëjmë të pamundurën që ta sjellin në shtëpi këtë trofe. Nuk do të jetë e thjeshtë sepse përballë nesh do të jetë Reali I Madridit, që është favorit për ta fituar këtë finale, duke pasur parasysh se janë kampionët në fuqi. Ne jemi krenarë që jemi këtu, por kjo nuk mjafton. Duhet të fitojmë. Ne duhet të kemi një përqëndrim, të jemi të vendosur, dhe të jemi edhe teknikisht shumë mirë për të fituar. Jemi këtu që të marrim trofeun dhe ta çojmë në shtëpinë tonë”.
Ja edhe kapiteni Xhanluixhi Bufon, gjigandi që ka fituar gjithçka në karrierë, me përjashtim të kësaj kupe.
“Ne jemi një grup shumë I bashkuar, I bazuar tek altruizmi. Kjo është forca jonë kryesore. Unë e di se një paraqitje shumë e mirë nga ana ime, mund të ndihmojë gjithë skuadrën, dhe kjo do të ishte dhurata më e madhe që unë do t’i bëja shokëve të mi”.
Reali është kampion në fuqi pas fitores së vjetshme ndaj Atletikos së Madridit në Milano, dhe synon kupën e 12-të të kampionëve në histori, ndërsa Juventusi dëshiron të tretën.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn